
ROMÂNIA

JUDEŢUL TIMIŞ

MUNICIPIUL TIMIŞOARA

PRIMAR
Nr. SC2022-28845/17.11.2022

REFERAT DE APROBARE
A PROIECTULUI DE HOTĂRÂRE

Privind  modificarea  denumirii unității  de învățământ  preuniversitar particular  Școala Gimnazială ”Wendy Kids” Timișoara în Liceul Teoretic  „ Wendy Kids” Timișoara cu sediu în Timișoara, Aleea Ghirodei  nr. 55.

1.Descrierea situaţiei actuale
Școala Gimnazială ”Wendy Kids” Timișoara cu sediul în  Timișoara, str. Albinelor  nr 70   este o unitate de învățământ  particular  cu  nivel de învățământ preșcolar, primar și gimnazial   și este cuprinsă în  Rețeaua școlară  a unităților de învățământ preuniversitar  particular de pe raza  Municipiului Timișoara  pentru anul școlar 2022-2023, aprobată prin Hotărârea Consiliul Local nr.140/19.04.2022.

      Prin Ordinul Ministerului Educației nr. 5259/31.08.2022 a fost acordată autorizația de funcționare  provizorie  Asociației „Wendy Kids” Timișoara cu sediu principal în Timișoara, Aleea Ghirodei  nr. 55 pentru unitatea de învățământ  preuniversitar particular  Școala Gimnazială „Wendy Kids”  Timișoara  cu sediul  secundar în Timișoara  str. Albinelor  nr 70 pentru  nivelul  de învățământ „ liceal” filiera ”teoretică”, profilul ”real”, specializarea ”matematică –informatică, bilingv limba engleză”, limba de predare ”română”, forma de învățământ  cu frecvență, începând din anul  școlar 2022-2023, denumirea unității de învățământ devine  Liceul „Wendy Kids”. 

     Urmare a Ordinului Ministerului Educației mai sus  menționat,  Școala Gimnazială „Wendy Kids” prin adresa cu nr.031/14.09.2022, înregistrată la Municipiul Timișoara sub nr. SC2022-22751/14.09.2022 a solicitat schimbarea denumirii unității de învățământ în Liceul Teoretic „Wendy Kids”.
      Schimbarea  denumirii unității de învățământ din Școala Gimnazială „Wendy Kids”  în Liceul Teoretic „Wendy Kids” se realizează în conformitate  cu prevederile   art. 2, art 3 lit b), și  art 6 alin 1 din procedura de atribuire a denumirilor unităţilor de învăţământ din sistemul naţional de învăţământ preuniversitar aprobată prin Ordinul nr. 6564/2011 al  Ministerului Educației cu modificările  și completările ulterioare.    
     2. Concluzii

    Având în vedere cele prezentate mai sus, considerăm necesară şi oportună promovarea proiectul de hotărâre privind  modificarea  denumirii unității  de învățământ  preuniversitar particular  Școala Gimnazială ”Wendy Kids” Timișoara în Liceul Teoretic  „ Wendy Kids” Timișoara cu sediu în Timișoara, Aleea Ghirodei  nr. 55și îl supun spre aprobare  Consiliului Local.

